ai4bharat/Pralekha huggingface dataset:
शिक्षा मंत्रालय
श्री धर्मेंद्र प्रधान ने भारत में फुटबॉल4स्कूल पहल को लागू करने के लिए फीफा और एआईएफएफ के साथ समझौता ज्ञापन पर हस्ताक्षर किए
फुटबॉल 4 स्कूल कार्यक्रम एनईपी 2020 की भावना का समर्थन करता है - श्री धर्मेंद्र प्रधान
खेलों की ताकत का लाभ उठाकर पूर्ण नागरिक बनाने के लिए फुटबॉल4स्कूल कार्यक्रम- श्री धर्मेंद्र प्रधान
केंद्रीय शिक्षा और कौशल विकास एवं उद्यमिता मंत्री श्री धर्मेंद्र प्रधान ने शिक्षा मंत्रालय की ओर से आज मुंबई में फीफा और अखिल भारतीय फुटबॉल महासंघ के साथ भारत में 'फुटबॉल 4 स्कूल' पहल के लिए एक समझौता ज्ञापन पर हस्ताक्षर किए। फीफा अध्यक्ष, श्री जियानी इन्फेंटिनो और अखिल भारतीय फुटबॉल महासंघ के अध्यक्ष, श्री कल्याण चौबे ने अपने अपने संगठनों की ओर से समझौता ज्ञापन पर हस्ताक्षर किए। इस अवसर पर गृह और युवा कार्यक्रम एवं खेल राज्य मंत्री, श्री निसिथ प्रमाणिक; स्कूल शिक्षा और मराठी भाषा मंत्री- महाराष्ट्र श्री दीपक केसरकर; आयुक्त, नवोदय विद्यालय समिति श्री विनायक गर्ग और अखिल भारतीय फुटबॉल महासंघ के अधिकारी भी उपस्थित थे।
इस अवसर पर बोलते हुए, श्री प्रधान ने कहा कि एनईपी 2020 में खेलों को गौरव पूर्ण स्थान दिया गया है और फुटबॉल 4 स्कूल कार्यक्रम एनईपी 2020 की भावना को बढ़ावा देता है। प्रधानमंत्री श्री नरेन्द्र मोदी ने खेल को शिक्षा के साथ मुख्य धारा में लाने पर जोर दिया है और फुटबॉल4स्कूल कार्यक्रम प्रधानमंत्री श्री नरेन्द्र मोदी के खेल को जीवन का हिस्सा बनाने के दृष्टिकोण को हकीकत में बदलने और पूर्ण नागरिक बनाने की दिशा में एक कदम है उन्होंने आगे कहा।
उन्होंने प्रसन्नता व्यक्त की कि फीफा, अखिल भारतीय फुटबॉल महासंघ और शिक्षा मंत्रालय, भारत सरकार अंडर -17 डब्ल्यूडब्ल्यूसी के मौके पर इस समझौता ज्ञापन के माध्यम से फुटबॉल को बढ़ावा देने और युवा शिक्षार्थियों को मूल्यवान जीवन कौशल सिखाने के लिए एक साथ सहयोग कर रहे हैं।
श्री प्रधान ने कहा कि फुटबॉल बेहद लोकप्रिय खेल है और फुटबॉल4स्कूल कार्यक्रम इसका उपयोग बच्चों को प्रेरित करने और उनके समग्र विकास को सुनिश्चित करने के लिए एक सकारात्मक उपकरण के रूप में काम करता है। उन्होंने आगे कहा कि 'फुटबॉल4स्कूल' का उद्देश्य खेल-एकीकृत शिक्षा के माध्यम से भारत में 2.5 करोड़ युवा छात्र और छात्राओं को सशक्त बनाना है।
फुटबॉल फॉर स्कूल कार्यक्रम के लाभ:
- सीखने वालों  को मूल्यवान जीवन कौशल और दक्षताओं के साथ सशक्त बनाना
- खेल और जीवन-कौशल गतिविधियों को सिखाने के लिए कोच-शिक्षकों को सशक्त बनाना और प्रशिक्षण देना
- फुटबॉल के माध्यम से जीवन कौशल में प्रशिक्षण देने के लिए हितधारकों  की क्षमता का निर्माण
- साझेदारी, गठबंधन और अंतरक्षेत्रीय सहयोग को सक्षम करने के लिए सरकारों और भाग लेने वाले स्कूलों के बीच सहयोग को मजबूत करना
प्रधानमंत्री कार्यालय
प्रधानमंत्री ने बुलबुल चक्रवात से उत्पन्न स्थिति की समीक्षा की
प्रधानमंत्री नरेन्द्र मोदी ने आज पूर्वी भारत के कई हिस्सों में च्रकवात की स्थिति और भारी बारिश के मद्देनजर स्थिति की समीक्षा की । उन्होंने च्रकवात बुलबुल के कारण उत्पन्न स्थिति के बारे में पश्चिम बंगाल की मुख्यमंत्री सुश्री ममता बनर्जी से भी बात की और केंद्र से हर संभव सहायता का आश्वासन दिया।
आरकेमीणा/आरएनएम/एएम/एमएस – 4103
(Visitor Counter : 254
प्रधानमंत्री कार्यालय
प्रधानमंत्री ने ईस्टर के अवसर पर लोगों को बधाई दी
(प्रधानमंत्री श्री नरेन्द्र मोदी ने ईस्टर के अवसर पर लोगों को बधाई दी है।
प्रधानमंत्री ने कहा, ‘ ईस्टर के अवसर पर सभी व्यक्तियों को विशेष बधाई। हम भगवान ईसा मसीह के नेक विचारों, विशेष रूप से, निर्धनों एवं जरुरतमंदों को सशक्त बनाने की उनकी अटूट प्रतिबद्धता का स्मरण करते हैं। भगवान करे, यह ईस्टर कोविड-19 से सफलतापूर्वक उबरने और एक स्वस्थ ग्रह का निर्माण करने की अतिरिक्त शक्ति दे। ‘
उपभोक्ता कार्य, खाद्य एवं सार्वजनिक वितरण मंत्रालय
'ई-परक्राम्य भंडारण रसीद के आधार पर डिजिटल वित्तपोषण और आगे का रास्ता' विषय पर सम्मेलन में ‘कारोबार में आसानी’ पर चर्चा हुई
मुंबई स्थित नाबार्ड के प्रधान कार्यालय में 'ई-परक्राम्य भंडारण रसीद के आधार पर डिजिटल वित्तपोषण और आगे का रास्ता' विषय पर एक सम्मेलन का आयोजन किया गया।
सम्मेलन का उद्देश्य डब्ल्यूडीआरए द्वारा पंजीकृत भंडारगृहों द्वारा जारी किए गए ई-एनडब्ल्यूआर के आधार पर फसल कटाई के बाद वित्तपोषण सुविधा बढ़ाने के लिए बैंकरों के साथ बातचीत करना और ऐसी व्यवस्था विकसित करना था, जो ‘कारोबार में आसानी’ में सुधार करे। यह फसल कटाई के बाद के वित्तपोषण को मौजूदा स्तरों से बढ़ाने में भी मदद करेगा। उपस्थित बैंकरों ने डब्ल्यूडीआरए द्वारा स्थापित ई-एनडब्ल्यूआर प्रणाली के प्रति अपनी संतुष्टि व्यक्त की, क्योंकि यह उन्हें भंडारगृहों के रसीदों के बदले दिए गए ऋणों के के लिए काफी सुरक्षा और सुविधा प्रदान करती है। पिछले कुछ वर्षों में ई-एनडब्ल्यूआर के आधार पर दिए जाने वाले ऋण में लगातार वृद्धि देखी गई है। वित्त वर्ष 2022-23 के दौरान ऋण का आंकड़ा पहले ही 1500 करोड़ रुपये को पार कर चुका है। भाग लेने वाले बैंकरों ने फसल कटाई के बाद के दिए गए ऋणों के बारे में जानकारी दी और वे ऋण की मात्रा बढ़ाने पर भी सहमत हुए।
यह रेखांकित किया गया कि ई-एनडब्ल्यूआर के बदले डिजिटल वित्तपोषण से बैंकों को परेशानी मुक्त ऋण देने में मदद मिलेगी। इससे नकदी बढ़ाने और किसानों की आय में सुधार करने में मदद मिलेगी। बैंक बिना अतिरिक्त जोखिम के अपने ऋण कारोबार का विस्तार कर सकते हैं। एक पोर्टल के माध्यम से डब्ल्यूडीआरए के भण्डारगृहों के साथ बैंकों की कोर बैंकिंग वित्तीय प्रणाली को एकीकृत करने की परियोजना पर चर्चा की गई। यह सुविधा  जमाकर्ता को ई-एनडब्ल्यूआर के बदले फेसलेस और त्वरित तरीके से ऋण प्राप्ति में सक्षम करेगा।
भंडारण क्षेत्र का नियामक होने के नाते, डब्लूडीआरए देश में वैज्ञानिक भंडारण को बढ़ावा देने के लिए प्रणाली में सुधार करने का हमेशा प्रयास करता है। सभी कमोडिटी के लिए एक परक्राम्य भण्डार रसीद प्रणाली स्थापित करने हेतु डब्ल्यूडीआरए कार्यान्वयन एजेंसी भी है। इसके लिए, डब्ल्यूडीआरए जमाकर्ताओं, भण्डारपालों और वित्तीय संस्थानों सहित हितधारकों के बीच जिम्मेदार विश्वास को बेहतर बनाने के लिए विभिन्न कदम उठा रहा है।
भंडारण क्षेत्र के नियामक और देश में परक्राम्य भण्डार रसीद  की स्थापना के लिए एजेंसी के रूप में डब्ल्यूडीआरए ने उपस्थित बैंकरों को आश्वासन दिया कि यह इलेक्ट्रॉनिक एनडब्ल्यूआर के बदले दिए गए ऋण की सुरक्षा सुनिश्चित करने के लिए बैंकरों को सभी प्रकार की सहायता प्रदान करेगा। उपस्थित सभी लोगों ने इस बात पर सहमति व्यक्त की कि आम उद्देश्य कृषि उपज के आधार पर फसल कटाई के बाद के ऋण स्तर को बढ़ाना तथा कृषकों की आय में वृद्धि करना है। डब्ल्यूडीआरए के अधिकारियों ने सभी बैंकों से आग्रह किया कि वे कागजी भण्डार रसीदों का उपयोग करने के बजाय ईएनडब्ल्यूआर के माध्यम से भण्डार रसीद वित्तपोषण के डिजिटल मोड को अपनाएँ। यह वित्त क्षेत्र में डिजिटलीकरण को बढ़ाने के सरकार के प्रयासों में भी योगदान देगा।
सम्मेलन में डब्लूडीआरए के अध्यक्ष श्री टीके मनोज कुमार, नाबार्ड के अध्यक्ष श्री. शाजी कुमार केवी, डब्ल्यूडीआरए के सदस्य श्री मुकेश जैन के साथ विभिन्न बैंकों के प्राथमिकता क्षेत्र ऋण और एमएसएमई प्रभागों के प्रमुखों ने भी भाग लिया।
एमजी / एएम / जेके/वाईबी
(Visitor Counter : 279
भारतीय प्रतिस्पर्धा आयोग
भारतीय प्रतिस्पर्धा आयोग  और ब्राजील की आर्थिक रक्षा प्रशासनिक परिषद  के बीच एमओयू
प्रधानमंत्री श्री नरेन्द्र मोदी की अध्यक्षता में मंत्रिमंडल ने आज भारतीय प्रतिस्पर्धा आयोग  और ब्राजील की आर्थिक रक्षा प्रशासनिक परिषद  के बीच समझौता ज्ञापन  को स्वीकृति दे दी है।
प्रतिस्पर्धा अधिनियम, 2002 की धारा 18 सीसीआई को अधिनियम के तहत अपनी जिम्मेदारियां निभाने या अपने कार्य करने के उद्देश्य से किसी अन्य देश की एजेंसी के साथ कोई समझौता या व्यवस्था कायम करने की अनुमति देती है।
इस क्रम में, सीसीआई ने निम्नलिखित छह एमओयू किए हैं :
- संघीय व्यापार आयोग  और न्याय विभाग , यूएसए
- प्रतिस्पर्धा महानिदेशक, यूरोपीय संघ
- संघीय एकाधिकार रोधी सेवा, रूस
- आस्ट्रेलियाई प्रतिस्पर्धा और उपभोक्ता आयोग
- प्रतिस्पर्धा ब्यूरो, कनाडा और
- ब्रिक्स प्रतिस्पर्धा प्राधिकरण
मौजूदा प्रस्ताव सीसीआई और सीएडीई के बीच हुए इसी तरह के एमओयू से संबंधित है।
प्रधानमंत्री कार्यालय
प्रधानमंत्री ने प्रसिद्ध पुरातत्त्वशास्त्री थिरु आर. नागास्वामी के निधन पर शोक व्यक्त किया
प्रधानमंत्री श्री नरेन्द्र मोदी ने प्रसिद्ध पुरातत्त्वशास्त्री थिरु आर. नागास्वामी के निधन पर दुख व्यक्त किया है। प्रधानमंत्री ने तमिलनाडु की जीवंत संस्कृति को बहुप्रिय बनाने में उनके योगदान को याद किया।
प्रधानमंत्री ने ट्वीट किया हैः
“आने वाली पीढ़ियां तमिलनाडु की जीवंत संस्कृति को बहुप्रिय बनाने में थिरु आर. नागास्वामी के योगदान को कभी नहीं भूलेंगी। इतिहास, प्राचीन अभिलेखों की विद्या और पुरातत्त्व में उनकी उत्कंठा विलक्षण थी। उनके निधन से दुखी हूं। उनके परिजनों और मित्रों के प्रति संवेदनायें। ओम् शांति!”
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 188.40 करोड़ से अधिक टीके लगाए जा चुके हैं
12-14 आयु वर्ग में 2.78 करोड़ से अधिक खुराकें लगाई गई
भारत में कोरोना के सक्रिय मामले 16,980 हैं
पिछले 24 घंटों में 3,303 नए मामले सामने आए
स्वस्थ होने की वर्तमान दर 98.74 प्रतिशत
साप्ताहिक सक्रिय मामलों की दर 0.61 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 188.40 करोड़  से अधिक हो गया। इस उपलब्धि को 2,31,86,439 टीकाकरण सत्रों के जरिये प्राप्त किया गया है।
12-14 आयु वर्ग के लिए कोविड-19 टीकाकरण 16 मार्च,2022 को प्रारंभ हुआ था। अब तक 2.78 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक 10 अप्रैल,2022 को प्रारंभ की गई।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
10404967
|
|
दूसरी खुराक
|
|
10014666
|
|
प्रीकॉशन खुराक
|
|
4755872
|
|
अग्रिम पंक्ति के कर्मी
|
|
पहली खुराक
|
|
18415401
|
|
दूसरी खुराक
|
|
17536326
|
||
|
प्रीकॉशन खुराक
|
|
7495383
|
|
12-14 वर्ष आयु वर्ग
|
|
पहली खुराक
|
|
27864432
|
|
दूसरी खुराक
|
|
4986816
|
|
15-18 वर्ष आयु वर्ग
|
|
पहली खुराक
|
|
58309299
|
|
दूसरी खुराक
|
|
41899185
|
|
18-44 वर्ष आयु वर्ग
|
|
पहली खुराक
|
|
555627071
|
|
दूसरी खुराक
|
|
477100613
|
|
प्रीकॉशन खुराक
|
|
123173
|
|
45-59 वर्ष आयु वर्ग
|
|
पहली खुराक
|
|
202904425
|
|
दूसरी खुराक
|
|
187720783
|
|
प्रीकॉशन खुराक
|
|
441168
|
|
60 वर्ष से अधिक आयु वर्ग
|
|
पहली खुराक
|
|
126854070
|
|
दूसरी खुराक
|
|
116948915
|
|
प्रीकॉशन खुराक
|
|
14672888
|
|
प्रीकॉशन खुराक
|
||
|
2,74,88,484
|
|
कुल
|
|
|
|
1,88,40,75,453
भारत में सक्रिय मामले आज 16,980 हैं। सक्रिय मामले, कुल पॉजिटिव मामलों के 0.04 प्रतिशत हैं।
नतीजतन, भारत में स्वस्थ होने की दर 98.74 प्रतिशत है।पिछले 24 घंटों में 2,563 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,25,28,126 हो गई है।
बीते 24 घंटे में कोरोना के 3,303 नए मामले सामने आएं।
पिछले 24 घंटों में कुल 4,97,669 जांच की गई हैं। भारत ने अब तक कुल 83.64 करोड़ से अधिक  जांच की गई हैं।
देश में साप्ताहिक पुष्टि वाले मामलों की दर 0.61 प्रतिशत है और दैनिक रूप से पुष्टि वाले मामलों की दर 0.66 प्रतिशत है।
जनजातीय कार्य मंत्रालय
जनजातीय कार्य मंत्रालय ने कोविड-19 के कारण आकस्मिक स्वास्थ्य स्थिति को देखते हुए ईएमआरएस/ ईएमडीबीएस में छुट्टियां नये सिरे से तय करने के लिए राज्य सरकारों को पत्र लिखा
जनजातीय कार्य मंत्रालय ने उन सभी राज्यों के जनजातीय विकास विभागों को पत्र लिखा है जहां एकलव्य मॉडल रिहायशी स्कूल हैं और उनसे जनजातीय मामलों के मंत्रालय द्वारा वित्त पोषित एकलव्य मॉडल आवासीय स्कूलों  और एकलव्य मॉडल डे बोर्डिंग स्कूलों  में छुट्टियां नये सिरे से तय करने का आग्रह किया है। मंत्रालय ने इन राज्यों के जनजातीय विकास विभाग के प्रधान सचिव/प्रभारी सचिव को लिखे गए पत्र में कहा है कि कोविड-19  के कारण सामुदायिक स्वास्थ्य को प्रभावित करने वाली वर्तमान में उत्पन्न संवेदनशील स्वास्थ्य स्थितियों के मद्देनजर, यह देखा गया है कि संक्रमण फैलने से रोकने के लिए स्थानीय प्रशासन ने विभिन्न स्थानों पर छुट्टियों की घोषणा करने सहित रोग निरोधी उपाय करने के लिए दिशा-निर्देश जारी किए हैं। कुछ मामलों में, जारी किए गए निर्देश निर्धारित वार्षिक परीक्षाओं को कराने की अनुमति देते हैं।
आकस्मिक स्थिति को ध्यान में रखते हुए, जनजातीय कार्य मंत्रालय ने एकलव्य मॉडल आवासीय स्कूलों  और एकलव्य मॉडल डे बोर्डिंग स्कूलों  की छुट्टियां नये सिरे से तय करने के लिए एकलव्य मॉडल आवासीय स्कूलों के संबंध में निम्नलिखित निर्देश जारी किए हैं जो जनजातीय कार्य मंत्रालय द्वारा वित्त पोषित हैं :
• ग्रीष्मकालीन अवकाश एक विशेष मामले के रूप में पहले ही कर दिया जाए और स्कूलों को 21.03.2020 से 25.05.2020  तक या अगले आदेश तक जो भी पहले हो, बंद कर दिया जाए।
• तब तक, परिसर में बाहरी लोगों के प्रवेश पर पूरी तरह प्रतिबंधित हो।
• बोर्ड परीक्षा में बैठने वाले और विशेष कक्षाओं में शामिल होने वाले छात्रों को परिसर में उचित देखभाल के साथ रखा जा सकता है। बोर्ड परीक्षा देने वाले छात्रों को संबंधित कागजात पूरे होने के बाद जल्द ही घर भेजा जा सकता है।
• शैक्षणिक परिसर, छात्रावास और अन्य कॉमन एरिया सहित स्कूल परिसर की सफाई के लिए विशेष अभियान चलाया जा सकता है।
उपरोक्त से, निम्नलिखित चीजें सुनिश्चित की जा सकती हैं :
- इस मुद्दे पर स्थानीय अधिकारियों के आदेश का सख्ती से पालन किया जा सकता है।
- शिक्षक परिणाम घोषित होने के बाद छुट्टियों का लाभ उठा सकते हैं। परिणामों की सूचना डाक और एसएमएस द्वारा छात्रों को भेजी जा सकती है।
- छुट्टियों के लिए नियोजित सामान्य गतिविधियां यह सुनिश्चित करने के लिए छुट्टी की अवधि के दौरान की जा सकती हैं कि परिसर नया सत्र शुरू करने के लिए तैयार है।
- कक्षा VI में दाखिले और कक्षा IX और XI में प्रवेश भी स्कूल खुलने से पहले इस अवधि के दौरान हर तरह से पूरा किया जा सकता है।
पृथ्वी विज्ञान मंत्रालय
दिल्ली और एनसीटी में आज वायु गुणवत्ता के मध्यम से खराब स्तर के बीच जबकि 25 जून, 2021 को खराब स्तर पर रहने का अनुमान
भारतीय मौसम विज्ञान विभाग  के राष्ट्रीय मौसम पूर्वानुमान केंद्र के अनुसार:
हवाओं की दिशा और वेंटीलेशर इन्डेक्स का पूर्वानुमान
दिल्ली में वायु प्रवाह का पूर्वानुमान और हवाओं की स्थिति पर आधारित मौसम पूर्वानुमान
- राष्ट्रीय राजधानी क्षेत्र दिल्ली में 24.06.2021 और 25.06.2021 को वायु गुणवत्ता के मध्यम स्तर के आसपास रहने की संभावना है। तेज़ और शुष्क हवाएँ धूल के कणों को बढ़ाएँगी। शुष्क क्षेत्रों से धूल उड़ाती इन हवाओं के साथ राष्ट्रीय राजधानी के ऊपर पीएम-10  का स्तर बढ़ेगा और वायु गुणवत्ता में गिरावट आएगी। वायु गुणवत्ता में 26 जून को कुछ सुधार हो सकता है लेकिन यह मध्यम से संतोषजनक स्तर के बीच ही बनी रहेगी। अगले 5 दिनों के दौरान वायु गुणवत्ता के मुख्यत: संतोषजनक से मध्यम स्तर के बीच रहने का अनुमान।
- दिल्ली में 24.06.2021 को पूर्वी दिशा से सतह पर 10 से 12 किमी प्रतिघंटे की गति से हवाएं चलेंगी और आंशिक बादल छा सकते हैं। इस दिन रात में बादलों की गर्जना के साथ वर्षा भी हो सकती है। 25 जून को दिल्ली में पश्चिमी और उत्तर-पश्चिमी दिशा से 12 से 24 किमी प्रति घंटे की गति से हवाएं चल सकती हैं। साथ ही आंशिक बादल भी छाने का अनुमान है। हवाओं की रफ्तार कुछ समय के लिए 30 से 40 किमी प्रति घंटे तक हो सकती है। साथ ही बादलों की गर्जना के साथ बौछारें भी गिर सकती हैं। 26.06.2021 को दिल्ली में 12 से 24 किमी प्रतिघंटे की गति से पश्चिमी हवाएँ आ सकती हैं। आंशिक बादल छाने और बादलों की गर्जना के साथ कहीं-कहीं हल्की बारिश होने का भी अनुमान है।
- दिल्ली के ऊपर आने वाली हवाओं की अधिकतम मिश्रण गहराई 24 जून को 4200 मीटर, 25 जून को 4100 मीटर और 26 जून को 2800 मीटर रहने की संभावना है। अधिकतम वेंटीलेशन इंडेक्स 24.06.2021 को लगभग 21000 एम2/एस, 25.06.2021 को 25000 एम2/एस और 26.06.2021 को 19500 एम2/एस रहने का अनुमान है। यदि हवाओं की रफ्तार 10 किमी प्रति घंटे से कम हो और न्यूनतम वेंटीलेशन इंडेक्स 6000 एम2/एस से कम हो तो हवाओं में मौजूद प्रदूषण को साफ करने में मदद नहीं मिलती है।
विस्तृत पूर्वानुमान विश्लेषण के लिए निम्नलिखित वेबसाइट https://ews.tropmet.res.inपर लॉग ऑन करें।

स्थान आधारित विशिष्ट मौसम पूर्वानुमान और चेतावनी के लिए मौसम ऐप, कृषि-मौसम सलाह के लिए मेघदूत ऐप, और बिजली गिरने संबंधी चेतावनी जानने के लिए दामिनी ऐप डाउनलोड करें। जिलेवार मौसम पूर्वानुमान और चेतावनी के लिए राज्यों के मौसम कार्यालय/क्षेत्रीय मौसम कार्यालय की वेबसाइट पर लॉग ऑन करें।
एमजी /एएम/ डीटी/ डीसी
(Visitor Counter : 166
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को 193.53 करोड़ से अधिक टीके प्रदान किये गए
राज्यों/केंद्र शासित प्रदेशों के पास अभी भी 15.56 करोड़ से अधिक अतिरिक्त और बिना इस्तेमाल हुई खुराकें मौजूद हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। राष्ट्रव्यापी कोविड 19 टीकाकरण अभियान 16 जनवरी,2021 को प्रांरभ हुआ था। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
1,93,53,58,865
|
|
शेष टीके
|
|
15,56,02,270
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की लगभग 193.53 करोड़  खुराकें राज्यों और केंद्र शासित प्रदेशों को उपलब्ध कराई गई हैं। अभी राज्यों और केंद्र शासित प्रदेशों के पास कोविड-19 टीके की 15.56 करोड़ से अधिक  अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
प्रधानमंत्री कार्यालय
प्रधानमंत्री श्री नरेन्द्र मोदी और मालदीव के राष्ट्रपति इब्राहिम मोहम्मद सोलिह के बीच वार्ता के बाद संयुक्त प्रेस वक्तव्य
मालदीव गणराज्य के राष्ट्रपति महामहिम इब्राहिम मोहम्मद सोलिह ने अपने राष्ट्रपति उद्घाटन समारोह में हिस्सा लेने के लिए मालदीव आने के लिए भारत के प्रधानमंत्री श्री नरेन्द्र मोदी का स्वागत और धन्यवाद किया।
प्रधानमंत्री मोदी ने इस उद्घाटन समारोह में आमंत्रित करने के विशेष भाव के लिए राष्ट्रपति सोलिह को शुक्रिया अदा किया। उन्होंने शांति, समृद्धि और स्थिरता के लिए आवश्यक लोकतंत्र की मजबूती के लिए मालदीव गणराज्य के लोगों को भारत के लोगों की ओर से बधाई और प्रशंसा ज्ञापित की।
दोनों नेताओं ने भारत और मालदीव के रिश्तों के बीच लचीलेपन को दर्ज करते हुए मालदीव के राष्ट्रपति के तौर पर सोलिह के चुने जाने के साथ ही सहयोग और मित्रता के इन नजदीकी संबंधों के नवीकरण में भरोसा जताया।
अपनी बैठक के दौरान दोनों नेताओं ने इस क्षेत्र की स्थिरता के लिए एक-दूसरे की चिंताओं और आकांक्षाओं को ध्यान में रखने और हिंद महासागर में सुरक्षा और शांति बनाए रखने के महत्व को लेकर सहमति जताई।
दोनों नेताओं ने इस क्षेत्र के अंदर और क्षेत्र से बाहर भी आतंकवाद से लड़ने में बढ़े हुए सहयोग के लिए अपना समर्थन और अटल प्रतिबद्धता जाहिर की।
राष्ट्रपति सोलिह अपने जिस देश का कार्यभार संभालने जा रहे हैं उसकी बुरी आर्थिक स्थिति से भी प्रधानमंत्री मोदी को अवगत करवाया। दोनों नेताओं ने उन तरीकों पर चर्चा की जिनमें भारत अपनी विकास भागीदारी जारी रख सके, विशेष तौर पर मालदीव के लोगों के लिए ली गई प्रतिज्ञाओं को पूरा करने में नई सरकार की मदद करने के सिलसिले में। राष्ट्रपति सोलिह ने दूरस्थ द्वीपों में जल व सीवरेज व्यवस्थाओं को स्थापित करने और आवास एवं बुनियादी ढांचा विकास की बढ़ी हुई जरूरत को विशेष तौर पर उभारकर बताया।
प्रधानमंत्री मोदी ने टिकाऊ सामाजिक और आर्थिक विकास को प्राप्त करने के लिए मालदीव को सहयोग करने में भारत की दृढ़ प्रतिबद्धता को लेकर राष्ट्रपति सोलिह को आश्वस्त किया। उन्होंने हर संभव तरीके से मदद का हाथ आगे बढ़ाने में भारत की तत्परता के बारे में बताया और सुझाव दिया कि मालदीव की जरूरतों के मुताबिक ब्यौरों पर काम करने के लिए दोनों पक्षों को जल्द से जल्द मिलना चाहिए।
प्रधानमंत्री मोदी ने दोनों देशों के पारस्परिक लाभ के लिए अलग-अलग क्षेत्रों में मालदीव में निवेश करने के लिए भारतीय कंपनियों के अवसरों को दिए जा रहे विस्तार का स्वागत किया। दोनों ही देशों के नागरिक इन दोनों मुल्कों में बड़े पैमाने पर यात्रा करते हैं इस बात की पहचान करते हुए दोनों नेताओं ने आसान वीज़ा प्रक्रियाओं की व्यवस्था करने की जरूरत पर सहमति जताई।
प्रधानमंत्री मोदी ने राष्ट्रपति सोलिह को आमंत्रित किया कि वे जल्द से जल्द अपनी सुविधा मुताबिक भारत की राजकीय यात्रा करें। राष्ट्रपति सोलिह ने खुशी-खुशी उनका ये न्यौता स्वीकार किया।
मालदीव के विदेश मामलों के मंत्री आगे की वार्ताओं को आयोजित करने और राष्ट्रपति सोलिह की आगामी भारत यात्रा की तैयारी करने के लिए 26 नवंबर को भारत की आधिकारिक यात्रा करेंगे।
राष्ट्रपति सोलिह ने उम्मीद जताई कि प्रधानमंत्री निकट भविष्य में मालदीव की आधिकारिक यात्रा करेंगे। प्रधानमंत्री मोदी ने साभार उनके आमंत्रण को स्वीकार किया।
रक्षा मंत्रालय
9वां अंतर्राष्ट्रीय योग दिवसः रक्षा मंत्री ने आईएनएस विक्रांत पर सशस्त्र बलों तथा तटरक्षक कर्मियों के साथ योगाभ्यास किया
जनसमुदाय से योग को शारीरिक, मानसिक तथा आध्यात्मिक कल्याण के लिए दिनचर्या में शामिल करने की अपील की
योग शून्य बजट माध्यम हैः इसमें शून्य निवेश शामिल है और अविश्वसनीय लाभ देता है
योग दिवस यह प्रमाण है कि विश्व भारतीय संस्कृति को स्वीकार करता है और अपना रहा हैः श्री राजनाथ सिंह
रक्षामंत्री श्री राजनाथ सिंह ने 9वें अंतर्राष्ट्रीय योग दिवस के अवसर पर 21 जून, 2023 को स्वदेशी विमान वाहक जहाज आईएनएस विक्रांत पर सशस्त्र बलों और भारतीय तटरक्षक कर्मियों के साथ योगाभ्यास किया। नौसेना प्रमुख एडमिरल आर. हरि कुमार, उनकी पत्नी और नौसेना कल्याण और वेलनेस एसोसिएशन की अध्यक्ष श्रीमती कला हरि कुमार, भारत सरकार के मुख्य हाइड्रोग्राफर वाइस एडमिरल अधीर अरोड़ा, कार्मिक सेवा नियंत्रक वाइस एडमिरल कृष्णा स्वामीनाथन और दक्षिणी नौसेना कमान के चीफ ऑफ स्टाफ रियर एडमिरल जे. सिंह 120 अग्निवीरों सहित 800 से अधिक कर्मियों के साथ योगाभ्यास के अवसर पर उपस्थित थे।
सुंदर, नीले आकाश और शांत हवा की पृष्ठभूमि में आईएनएस विक्रांत के डेक ने प्राचीन भारतीय अभ्यास का उत्सव मनाने के लिए विस्मयकारी जगह दी, जो शारीरिक, मानसिक और आध्यात्मिक वेलनेस के लिए प्रदान किए जाने वाले अनेक लाभों के कारण विश्व भर में इसके महत्व को सुदृढ़ कर रहा है। विशेष योग प्रशिक्षकों ने फिजिकल फिटनेस, मानसिक शांति तथा आध्यात्मिक आरोग्य को प्रोत्साहित करने के उद्देश्य से विभिन्न आसनों और श्वास अभ्यासों को करने में प्रतिभागियों का मार्गदर्शन किया।
योगाभ्यास सत्रों के बाद रक्षा मंत्री ने योग प्रशिक्षकों को सम्मानित किया और प्रतिभागियों से बातचीत की। उन्होंने योगाभ्यास के वैश्विक उत्सव को देश के लिए बहुत गर्व की बात बताया क्योंकि विश्व भारतीय संस्कृति को स्वीकार कर रहा है और अपना रहा है। उन्होंने विश्व भर में योग के प्रसार के लिए सरकार के प्रयासों की चर्चा करते हुए कहा कि भारत विश्व को यह संदेश देने में सफल रहा है कि यह अभ्यास पूरी मानवता को अनेक लाभ प्रदान करता है।
श्री राजनाथ सिंह ने जनसमुदाय से अपनी दिनचर्या में योग को शामिल करने की अपील की क्योंकि यह मानव को प्रकृति और परमात्मा से जोड़ने के अतिरिक्त शरीर को मन के साथ जोड़ता है, जबकि आध्यात्मिक चेतना पाने के लिए एक कदम के रूप में कार्य करता है। उन्होंने योग को 'अमृत' के बराबर बताया जो शारीरिक, मानसिक तथा आध्यात्मिक कल्याण का मार्ग प्रशस्त करता है और लोगों के दैनिक जीवन में गहरे स्तर पर समग्र आरोग्य प्रदान करते हुए मन, शरीर और आत्मा के पोषण के लिए संभावनाओं के द्वार खोलता है।
रक्षा मंत्री ने शरीर की तुलना कंप्यूटर के हार्डवेयर और मस्तिष्क की तुलना सॉफ्टवेयर के रूप में की। उन्होंने बल देते हुए कहा कि योग कुशल समग्र क्रियाकलाप के लिए दोनों पहलुओं को मजबूत बनाता है। उन्होंने कहा, 'योग एक शून्य बजट माध्यम है जो शारीरिक, मानसिक और आध्यात्मिक बाधाओं को नकारता है। इसमें शून्य निवेश शामिल है और अविश्वसनीय लाभ प्रदान करता है। योग का महत्व कोविड-19 महामारी के दौरान देखा गया था। उस दौरान जिन लोगों ने योगाभ्यास को अपनी दिनचर्या का अभिन्न अंग बना लिया था, वे वायरस से अपेक्षाकृत कम प्रभावित हुए थे। विभिन्न शोधों के अनुसार, योग ने महामारी के दौरान लोगों में रोग प्रतिरोधक क्षमता बढ़ाने में महत्वपूर्ण भूमिका निभाई।
सूचना और प्रसारण मंत्रालय
केंद्रीय मंत्री डॉ. एल. मुरुगन इफ्फी-53 की तैयारियों की समीक्षा करेंगे
केंद्रीय मंत्री डॉ. एल. मुरुगन एमपीटी की विभिन्न परियोजनाओं की समीक्षा करेंगे
केंद्रीय सूचना एवं प्रसारण तथा मत्स्यपालन, पशुपालन और डेयरी राज्य मंत्री डॉ. एल. मुरुगन आज रात 6 नवंबर 2022 को आधिकारिक दौरे पर गोवा पहुंचेंगे। अपनी यात्रा के दौरान, उनकी 20 से 28 नवंबर तक आयोजित होने वाले 53वें भारतीय अंतर्राष्ट्रीय फिल्म महोत्सव  की तैयारियों की समीक्षा करने और मोरमुगाओ पोर्ट ट्रस्ट की विभिन्न परियोजनाओं की समीक्षा तथा आकलन करने की योजना है। जबकि मंत्री महोदय ने सोमवार 7 तारीख को सुबह इफ्फी के आयोजन में शामिल विभिन्न संगठनों से प्रस्तुतियां मांगी हैं, दोपहर में डॉ. एल. मुरुगन मोरमुगाओ पोर्ट ट्रस्ट में खड़े सर्वेक्षण जहाजों एमएफवी सागरिका और एमएफवी येलोफिन का दौरा करेंगे, जिसके बाद वे डेमो फिशिंग ट्रिप के लिए नौकायन करेंगे।
गृह मंत्रालय
सरदार पटेल राष्ट्रीय एकता पुरस्कार – 2020 के लिए नामांकन 30 अप्रैल 2020 तक खुला
भारत की एकता और अखण्डता में योगदान देने के क्षेत्र में सर्वोच्च असैनिक सम्मान, सरदार पटेल राष्ट्रीय एकता पुरस्कार के लिए ऑनलाइन नामांकन की प्रक्रिया चल रही है और नामांकन की आखिरी तारीख 30 अप्रैल, 2020 है। नामांकन गृह मंत्रालय की वेबसाइट https://nationalunityawards.mha.gov.in. में ऑनलाइन प्राप्त किए जा रहे हैं।
सरकार ने सरदार वल्लभभाई पटेल के नाम पर यह पुरस्कार शुरू किया है। यह पुरस्कार विशिष्ट और प्रेरणादायक व्यक्तियों को पहचान प्रदान करता है, ताकि राष्ट्रीय एकता और अखण्डता को बढ़ावा दिया जा सके। साथ ही मजबूत और एकजुट भारत के महत्व पर बल दिया जा सके।
पुरस्कार का अलंकरण नीचे दिया गया है :